ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
கொவிட் தடுப்புமருந்து வழங்கல் நடவடிக்கை மற்றும் ஏப்ரல் மாதத்திற்கான தயார் நிலை குறித்து மாநிலங்கள் மற்றும் யூனியன் பிரதேசங்களுடன் மத்திய சுகாதார செயலாளர் ஆய்வு
மாநிலங்கள் மற்றும் யூனியன் பிரதேசங்களின் சுகாதார செயலாளர்கள், தேசிய சுகாதார இயக்கத்தின் மாநில இயக்குநர்கள் மற்றும் மாநில தடுப்பு மருந்து அலுவலர்கள் ஆகியோருடன் காணொலி மூலம் உயர்மட்ட கூட்டம் ஒன்றை மத்திய சுகாதார செயலாளர் திரு ராஜேஷ் பூஷன் மற்றும் தேசிய சுகாதார முகமையின் தலைமை செயல் அதிகாரியும் கொவிட் தடுப்பு மருந்து வழங்கலுக்கான அதிகாரமளிக்கப்பட்ட குழுவின் தலைவருமான டாக்டர் ஆர்எஸ் ஷர்மா இன்று நடத்தினார்.
நாடு முழுவதும் நடைபெற்று வரும் தடுப்பு மருந்து வழங்கல் செயல்பாடுகளின் நிலைமை, வேகம் மற்றும் பிரச்சினைகள் ஆகியவற்றை ஆய்வு செய்வதற்காகவும், 2021 ஏப்ரல் முதல் 45 வயதுக்கு மேற்பட்ட அனைவருக்கும் தடுப்பு மருந்து வழங்கப்படவுள்ள நிலையில் அதுகுறித்த தயார்நிலை குறித்தும் விவாதிப்பதற்காக இக்கூட்டம் நடத்தப்பட்டது.
கொவிட் பாதிப்புகள் அதிகமாக பதிவாகி வரும் மாவட்டங்களில் குறைவாக தடுப்பூசி போடப்படும் பகுதிகளை அடையாளம் காண்பதும், சரியான நடவடிக்கைகளை எடுப்பதும் இக்கூட்டத்தில் முக்கிய நோக்கமாக இருந்தது.
சுகாதாரப் பணியாளர்கள் மற்றும் முன்கள பணியாளர்களுக்கு தடுப்புமருந்து வழங்கலின் போது பின்வருவனவற்றை கடைபிடிக்குமாறு மாநிலங்கள் மற்றும் யூனியன் பிரதேசங்களுக்கு அறிவுறுத்தப்பட்டது:
1. தகுதியுடைய சுகாதாரப் பணியாளர்கள் மற்றும் முன்கள பணியாளர்கள் மட்டுமே பதிவு செய்துகொண்டு தடுப்பு மருந்து பெறுதலை உறுதி செய்தல்.
2. தவறான பதிவுகளை கோவின் தளத்தில் சேமித்து வைத்தல்.
3. சரியான நடவடிக்கைக்காக குறைந்த அளவு தடுப்பு மருந்து வழங்கப்படும் பகுதிகளை அடையாளம் காணுதல்.
4. இந்த பிரிவுகளுக்கு முன்னுரிமை அடிப்படையில் தடுப்பு மருந்து வழங்குதல்.
தனியார் தடுப்பு மருந்து வழங்கும் மையங்கள் தொடர்பாக, திறன் பயன்படுத்துதல் குறித்து அடிக்கடி ஆய்வுகள் நடத்துமாறு மாநிலங்கள் மற்றும் யூனியன் பிரதேசங்கள் கேட்டுக் கொள்ளப்பட்டன. தடுப்பு மருந்து விநியோகம் மற்றும் வழிகாட்டுதல்கள் தொடர்பான தனியார் மையங்களின் சந்தேகங்களை களையவும் அறிவுறுத்தப்பட்டது.
தடுப்பு மருந்துகள் எந்த நிலையிலும் தேங்கி விடாமல் பார்த்துக் கொள்ளுமாறும், தடுப்பு மருந்துகளின் சேமிப்பு மற்றும் விநியோகம் குறித்து தொடர்ந்து ஆய்வு செய்யுமாறும் மாநிலங்கள் மற்றும் யூனியன் பிரதேசங்கள் அறிவுறுத்தப்பட்டன.
தடுப்புமருந்து வீணாதல் ஒரு சதவீதத்துக்கும் குறைவாக இருப்பதை உறுதி செய்யுமாறும், தடுப்பு மருந்து வீணாதல் குறித்து அனைத்து மட்டங்களிலும் தொடர்ந்து ஆய்வு செய்யுமாறும், தடுப்பு மருந்துகளை சரியான நேரத்தில் பயன்படுத்துவதை உறுதி செய்யுமாறும், தடுப்பு மருந்து பயன்படுத்தியது குறித்த தரவுகளை கோவின் மற்றும் ஈவின் தளங்களில் முறையாக பதிவு செய்யுமாறும் மாநிலங்களும், யூனியன் பிரதேசங்களும் கேட்டுக் கொள்ளப்பட்டன.
தடுப்பு மருந்துகளை சேமித்து வைப்பதிலும் ஒரு இடத்திலிருந்து மற்றொரு இடத்திற்கு கொண்டு செல்வதிலும் எந்தவித பிரச்சினையும் இல்லை என்று டாக்டர் ஆர்எஸ் ஷர்மா உறுதி அளித்தார். இரண்டாம் டோசுக்காக தடுப்பு மருந்துகளை சேமித்து வைப்பதில் எந்த பயனும் இல்லை என்றும் தேவையுள்ள அனைத்து அரசு மற்றும் தனியார் மருத்துவமனைகளுக்கும் தடுப்பு மருந்துகளை மாநிலங்கள் முறையாக விநியோகம் செய்ய வேண்டும் என்றும் அவர் வலியுறுத்தினார்.
மேலும் விவரங்களுக்கு, இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1708680
------
(Visitor Counter : 158
எஃகுத்துறை அமைச்சகம்
திரு தர்மேந்திர பிரதான் பஞ்சாபில் மாண்டி கோவிந்த்கரில் தொடச்சியான எஃகு கட்டிகள் உற்பத்தி வசதியைத் தொடங்கி வைத்தார்
மத்திய எஃகு மற்றும் பெட்ரோலியத் துறை அமைச்சர் திரு தர்மேந்திர பிரதான் இன்று பஞ்சாபில் மாண்டி கோவிந்த்கரில் மாதவ் உலோக நிறுவனம் அமைத்துள்ள "தொடர்ச்சியான கலாய் பூசப்பட்ட எஃகுக் கட்டிகள் உற்பத்திப் பிரிவைத் " தொடங்கி வைத்தார்.
நிகழ்ச்சியில் பேசிய அமைச்சர் திரு பிரதான் , "பொதுவாக எஃகும் குறிப்பாக கலாய் பூசப்பட்ட எஃகும் சுற்றுச் சூழலுக்கு உகந்த, கொடுத்த விலைக்கு ஏற்ற உறுதியான உலோகங்கள். கட்டுமானத்துறையின் பெரிய அளவிலான விரிவாக்கம் முக்கிய கவனம் பெற்றுவரும் நிலையிலும், எஃகின் தீவிரப் பயன்பாடு வளர்ந்து வரும் நிலையிலும், கலாய் பூசப்பட்ட எஃகுக்கான தேவை அதிகரிக்க உள்ளது: இன்று தொடங்கி வைக்கப்பட்ட, தொடர்ச்சியான கலாய் பூசப்பட்ட எஃகுக்
கட்டிகள் உற்பத்திப் பிரிவு கட்டுமானத் தொழில் துறையில் ஆவலுடன்
எதிர்பார்க்கப்பட்ட கலாய் பூசப்பட்ட எஃகுத் தேவையை எதிர்கொள்ள உதவும்" என்று கூறினார். எஃகுத்துறையில் சுயசார்பு பற்றிக் குறிப்பிட்ட திரு பிரதான், " சுயசார்பு கொண்ட இந்தியா, வலுவான உற்பத்தி பிரிவுகள், தற்சார்புடன் கூடிய அதேசமயம் உலகத்துடன் ஒருங்கிணைந்த பொருளாதாரம் ஆகியவற்றைக் கொண்ட வலுவான
இந்தியா. எஃகுத் துறை முக்கிய பங்காற்றக் கூடியது. இத்துறையில் நமது உள்நாட்டுத் தேவையை நிறைவு செய்வதுடன் உலகின் தேவையையும் நிறைவு செய்ய உதவ வேண்டும்: இன்று தொடங்கி வைக்கப்பட்டுள்ள இந்தத் தொழிற்சாலை சுயசார்பு இந்தியாவை உருவாக்குவதில் எடுத்து வைக்கப்பட்டுள்ள சரியான முன்னெடுப்பு" என்று கூறினார். எஃகுத் துறையை மேலும் துடிப்புள்ளதாகவும் சுய சார்பு கொண்டதாகவும் செய்வதற்கு எஃகு அமைச்சகம் மேற்கொண்டுள்ள, உள்நாட்டில் தயாரிக்கப்பட்ட இரும்பு மற்றும் எஃகு பொருட்கள் கொள்கை, எஃகு தொழில் தொகுப்புகள் உருவாக்கம், எஃகுக் கழிவுகள் கொள்கை, மூலப்பொருள் பாதுகாப்புக்கான நடவடிக்கைகள், முறையான எஃகுப் பயன்பாட்டை மேம்படுத்துதல் போன்ற பல்வேறு நடவடிக்கைகள் பற்றி அமைச்சர் திரு பிரதான் குறிப்பிட்டார்.
பிரதமர் அலுவலகம்
உத்தராகண்டின் சம்பாவாட்டில் ஏற்பட்ட சாலை விபத்தில் உயிரிழந்தோருக்குப் பிரதமர் இரங்கல் தெரிவித்துள்ளார்
உயிரிழந்தோர் குடும்பங்களுக்கு கருணைத்தொகையை அறிவித்துள்ளார்
உத்தராகண்டின் சம்பாவாட்டில் ஏற்பட்ட சாலை விபத்தில் உயிரிழந்தோருக்குப் பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார். உயிரிழந்தோர் குடும்பங்களுக்குப் பிரதமரின் தேசிய நிவாரண நிதியிலிருந்து கருணைத்தொகையையும், பிரதமர் அறிவித்துள்ளார்.
பிரதமர் அலுவலக ட்விட்டரில் கூறியிருப்பதாவது:
“உத்தராகண்ட் மாநிலம் சம்பாவாட்டில் ஏற்பட்ட விபத்து இதயத்தை உலுக்குகிறது. இதில் இறந்தவர்களின் குடும்பங்களுக்கு நான் இரங்கல் தெரிவித்துக் கொள்கிறேன். உள்ளூர் நிர்வாகம் நிவாரணம் மற்றும் மீட்புப் பணிகளில் ஈடுபட்டுள்ளது: பிரதமர்"
“உத்தராகண்டில் ஏற்பட்ட சாலை விபத்தில் உயிரிழந்தோரின் குடும்பங்களுக்குப் பிரதமரின் தேசிய நிவாரண நிதியிலிருந்து தலா ரூ.2 லட்சம் கருணைத் தொகையைப் பிரதமர் @narendramodi அறிவித்துள்ளார். காயம் அடைந்தவர்கள் ரூ.50,000 பெறுவார்கள்.”
பிரதமர் அலுவலகம்
பஞ்சாப் முதலமைச்சராக கேப்டன் அமரீந்தர் சிங் பதவியேற்பு – பிரதமர் வாழ்த்து
பஞ்சாப் முதலமைச்சராக கேப்டன் அமரீந்தர் சிங் பதவியேற்றதைத் தொடர்ந்து பிரதமர் திரு. நரேந்திர மோடி அவருக்கு வாழ்த்து தெரிவித்துள்ளார்.
முதலமைச்சராக பதவியேற்றதற்கு கேப்டன் அமரீந்தர் சிங்குக்கு எனது வாழ்த்துக்கள். பஞ்சாப் மாநில வளர்ச்சிக்காக நீங்கள் செயல்பட எனது வாழ்த்துகள் என்று பிரதமர் தனது வாழ்த்துச் செய்தியில் கூறியுள்ளார்.
கப்பல் போக்குவரத்து அமைச்சகம்
துறைமுகங்களில் சுற்றுச்சூழலுக்கு உகந்த உள்கட்டமைப்புகள்
துறைமுகங்களிலிருந்து வெளியேறும் காற்று மாசை குறைப்பதற்கும், பூஜ்ய மற்றும் குறைந்த காற்றை வெளியேற்றவும் இந்திய அரசு உறுதி பூண்டுள்ளது. 2030-ம் ஆண்டுக்குள், அனைத்து பெரிய துறைமுகங்களும் மின்சாரத்தில் முழு தன்னிறைவு பெற்றதாக மாற்றப்படும். துறைமுகங்களின் அனைத்து மின் தேவைகளும் புதுப்பிக்கத்தக்க எரிசக்தி திட்டங்கள் மூலம் பூர்த்தி செய்யப்படும். இந்த திட்டத்தில் பசுமை/இயற்கை முறையிலான எரிசக்தி ஆற்றல்கள், விளக்குகள், தானியங்கி மற்றும் குறைந்த அளவு சேமிப்பு, சூரியஒளி மேற்கூரைகள், குறைந்த வேகத்தில் சுழலும் மின்விசிறிகள் மற்றும் மழைநீர் சேகரிப்பு உள்ளிட்டவை அடங்கும்.
சாகர்மாலா திட்டம், துறைமுகங்கள், கப்பல் போக்குவரத்து மற்றும் நீர்வழிவழித்தடங்கள் அமைச்சகத்தின் முதன்மையான திட்டம். இந்தியாவிலுள்ள 7,500 கிலோமீட்டர் நீளமுள்ள கடற்கரையையும், 14,500 கிலோமீட்டர் அளவிலான நீர்வழித் தடங்களையும், சர்வதேச கடல்சார் வணிக வழிகளையும் பயன்படுத்துவதன் மூலம் துறைமுகம் சார்ந்த வளர்ச்சியை இது அதிகரிக்கிறது. சாகர்மாலாவின்கீழ், 800-க்கும் மேற்பட்ட திட்டங்கள், சுமார் 5.5 லட்சம் கோடி மதிப்பீட்டில், 2015-ம் ஆண்டு முதல் 2035-ம் ஆண்டு வரை அனைத்து கடலோர மற்றும் கிழக்கு மற்றும் மேற்குப் பகுதிகளில் செயல்படுத்துவதற்கு அடையாளம் காணப்பட்டுள்ளன. சாகர்மாலா திட்டத்தில், துறைமுகங்கள் மற்றும் முனையங்களை நவீனமயமாக்கல், புதிய துறைமுகங்கள், முனையங்களை உருவாக்குதல், ரோரோ மற்றும் சுற்றுலா தலங்கள், துறைமுக இணைப்புகளை மேம்படுத்துதல், உள்நாட்டு நீர்வழிகள், கலங்கரை விளக்கம், சுற்றுலாதலம், துறைமுகங்களை சுற்றியுள்ள பகுதிகளை தொழில்மயமாக்குதல், திறன் மேம்பாடு, தொழில்நுட்ப மையங்கள் ஆகியவை அடங்கும். கடலோர மாவட்டங்களின் முழுமையான வளர்ச்சிக்காக, ரூ.58,000 கோடி மதிப்பீட்டில் மொத்தம் 567 திட்டங்கள் கண்டறியப்பட்டுள்ளன.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1843718
உள்துறை அமைச்சகம்
ரயில்கள் மூலமாக ஏற்றிச் செல்லப்படும் பயணிகளின் நடமாட்டத்திற்கு வசதி செய்து தரும் வகையில் நிலையான செயல்பாட்டு விதிமுறைகளை  மத்திய உள்துறை அமைச்சகம் வெளியிட்டுள்ளது
ரயில்கள் மூலமாக ஏற்றிச் செல்லப்படும் பயணிகளின் நடமாட்டத்திற்கு வசதி செய்து தரும் வகையில் நிலையான செயல்பாட்டு விதிமுறைகளை  மத்திய உள்துறை அமைச்சகம் வெளியிட்டுள்ளது.
உறுதிசெய்யப்பட்ட e பயணச்சீட்டு இருந்தால் மட்டுமே ரயில் நிலையங்களுக்குள் வந்து செல்ல முடியும். அனைத்து பயணிகளுக்கும் கண்டிப்பாக மருத்துவ பரிசோதனை செய்யப்படும். கோவிட்-19 நோய்க்கான அறிகுறிகள் எதுவும் இல்லாதவர்கள் மட்டுமே ரயிலில் ஏற அனுமதிக்கப்படுவார்கள். ரயில் பயணத்தின் போதும் ரயில் நிலையங்களிலும், தனி நபர் விலகியிருத்தல் மற்றும் சுகாதார தூய்மை விதிமுறைகள் கண்டிப்பாகப் பின்பற்றப்பட வேண்டும்.
ரயிலில் ஏறும் போதும், ரயில் நிலையங்களில் உள்ளே நுழையும் போதும், ரயில் நிலையங்களிலிருந்து வெளியேறும் போதும், ரயில் பெட்டிகளில் இருக்கும்போதும் பயணிகளுக்கு கை சுத்திகரிப்பான் வழங்கப்படும். ரயில் நிலையங்களுக்குள் நுழையும் போதும், ரயில் பயணத்தின் போதும், அனைத்து பயணிகளும் முகக்கவசங்களை அணிந்துகொள்வது உறுதி செய்யப்படும். பயணிகள் அவரவரது மாநிலங்களுக்குச் சென்றடையும் போது, அந்தந்த மாநிலங்கள்/யூனியன் பிரதேசங்கள் வகுத்துள்ள சுகாதார விதிமுறைகளை, கடைப்பிடிக்க வேண்டும்.
ரயில்கள் இயங்குவது குறித்து மத்திய சுகாதார மற்றும் குடும்ப நலத்துறை அமைச்சகம் மற்றும் மத்திய உள்துறை அமைச்சகத்துடன் கலந்தாலோசித்த பிறகு, மத்திய ரயில்வே அமைச்சகம் படிப்படியாக அனுமதி வழங்கும்.
மாநிலங்கள் யூனியன் பிரதேசங்களுக்கு இது தொடர்பாக அனுப்பப்பட்டுள்ள அதிகாரபூர்வ தகவலை இங்கே காணலாம்.https://static.pib.gov.in/WriteReadData/userfiles/MHA%20Order%20Dt.%2011.5.2020%20on%20SOP%20for%20movement%20of%20persons%20by%20trains.pdf
(
பழங்குடியினர் நலத்துறை அமைச்சகம்
கல்விச் சுற்றுலாவின் ஒரு பகுதியாக 6 மாநிலங்களைச் சேர்ந்த ஏக்லாவியா மாதிரி உறைவிடப் பள்ளி மாணவர்கள் குடியரசுத் தலைவர் திருமதி திரௌபதி முர்முவை நாளை சந்திக்க உள்ளனர்
மாணவர்களுடன் மத்திய அமைச்சர் அர்ஜூன் முண்டா கலந்துரையாடுகிறார்.
ஏக்லாவியா மாதிரி உறைவிடப் பள்ளி மாணவர்கள் ஆகஸ்ட் 23 அன்று நாடாளுமன்றத்தைப் பார்வையிடுவார்கள்
ஏக்லாவியா மாதிரி உறைவிடப் பள்ளி  மாணவர்கள் 2023, ஆகஸ்ட் 22 அன்று நெஸ்ட்ஸ்  மற்றும் பழங்குடியினர் நல அமைச்சகத்தால் ஏற்பாடு செய்யப்பட்டுள்ள கல்விச் சுற்றுலாவின் ஒரு பகுதியாக குடியரசுத் தலைவர் மாளிகைக்குச்சென்று குடியரசுத் தலைவர் திருமதி திரௌபதி முர்முவை சந்திக்க உள்ளனர்.
பின்னர், மத்திய பழங்குடியினர் நலத்துறை அமைச்சர் திரு அர்ஜூன் முண்டா, பழங்குடியினர் நலத்துறை இணையமைச்சர்கள் திரு பிஸ்வேஸ்வர் டுடு, திருமதி ரேணுகா சிங். ஆகியோருடன் மாணவர்களின் கலந்துரையாடலுக்கு ஏற்பாடு செய்யப்படுகிறது; ராஜஸ்தான், உத்தராகண்ட், ஜார்க்கண்ட், மத்தியப் பிரதேசம், ஒடிசா, சத்தீஸ்கர் ஆகிய 6 மாநிலங்களைச் சேர்ந்த சுமார் 500 ஏக்லாவியா மாதிரி உறைவிடப் பள்ளி மாணவர்கள் ஆகஸ்ட் 22 அன்று புதுதில்லியில் உள்ள டாக்டர் அம்பேத்கர் சர்வதேச மையத்திற்கு செல்வார்கள்.
2023 ஆகஸ்ட் 23 அன்று காலை நாடாளுமன்ற மன்றத்தை மாணவர்கள் பார்வையிட உள்ளனர். இந்த மதிப்புமிகு அமைப்புக்குப் பயணம் செய்வது நாடாளுமன்றத்தின் செயல்பாடுகளைப் பற்றி அறிந்துகொள்வதற்கும், நாடாளுமன்றத்துடன் தொடர்புடைய பாத்திரங்கள் மற்றும் பொறுப்புகள் பற்றியும் ஒட்டுமொத்த புரிதலை உருவாக்குவதற்கும் மாணவர்களுக்கு ஒரு தனித்துவ வாய்ப்பை வழங்கும்.
முழு திட்டமும் ஈ.எம்.ஆர்.எஸ் மாணவர் சமூகத்திற்கு வெவ்வேறு அனுபவங்களின் கலவையாக அமையும். இந்தக் கல்விப் பயணம் மாணவர்களின் ஒட்டுமொத்த வளர்ச்சிக்குப் பெரும் பங்களிப்பை வழங்குவதை நோக்கமாகக் கொண்டுள்ளது, மேலும் அவர்கள் செழிக்க ஒரு தளத்தை வழங்குகிறது, அதே நேரத்தில் வாழ்நாள் முழுவதும் அழியாத அனுபவ முத்திரையை விட்டுச்செல்கிறது.
பிரதமர் அலுவலகம்
மாநில தினத்தை முன்னிட்டு உத்தரகாண்ட் மக்களுக்கு பிரதமர் வாழ்த்து
மாநில தினத்தை முன்னிட்டு, உத்தரகாண்ட் மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
"மாநில தினத்தை முன்னிட்டு உத்தரகாண்ட் மக்களுக்கு வாழ்த்துகள். இயற்கை வனப்போடும், இயற்கை அழகோடும் விளங்கும் உத்தரகாண்ட், வளர்ச்சியின் பாதையில் சென்றுக் கொண்டிருக்கிறது. வளர்ச்சியில் புதிய உயரங்களை எட்ட வாழ்த்துகள்," என்று பிரதமர் தெரிவித்துள்ளார்.
பிரதமர் அலுவலகம்
மேற்கு பிரத்யேக சரக்குப் பாதையின் ரெவாரி- மதார் பிரிவை பிரதமர் ஜனவரி 7-ம் தேதி நாட்டுக்கு அர்ப்பணிக்கிறார்
மின்சாரத்தால் இயங்கும் 1.5 கி.மீ நீள உலகின் முதல் இரட்டை அடுக்கு பெட்டக ரயில் போக்குவரத்தையும் பிரதமர் கொடியசைத்து தொடங்கி வைக்கிறார்
பிரதமர் திரு.நரேந்திர மோடி, மேற்கு பிரத்யேக சரக்குப் பாதையின் 306 கி.மீ தூர ரெவாரி மதார் பிரிவை 2021 ஜனவரி 7-ம் தேதி காலை 11 மணிக்கு காணொலிக் காட்சி மூலம் நாட்டுக்கு அர்ப்பணிக்கிறார். இந்த நிகழ்ச்சியின் போது, புதிய அட்டலி-புதிய கிஷன்கர்க் வரையிலான மின்சாரத்தால் இயங்கும் உலகின் முதல் இரட்டை அடுக்கு 1.5 கி.மீ நீள பெட்டக ரயிலையும் பிரதமர் கொடியசைத்துத் தொடங்கி வைக்கிறார். இந்நிகழ்ச்சியில், ராஜஸ்தான், அரியானா மாநில ஆளுநர்கள், முதலமைச்சர்கள், மத்திய அமைச்சர் திரு. பியூஷ் கோயல் ஆகியோர் கலந்து கொள்கின்றனர்.
மேற்கு பிரத்யேக சரக்குப் பாதையின் ரெவாரி மதார் பிரிவு
மேற்கு ரயில்வேயின் பிரத்யேக சரக்கு ரயில் பாதையில் அரியானா மற்றும் ராஜஸ்தானில் முறையே ரெவாரி மதார் பிரிவு அமைந்துள்ளது.  , . இதில் புதிதாக அமைக்கப்பட்ட ஒன்பது புதிய சரக்கு ரயில் நிலையங்கள் உள்ளன. இதில் புதிய தப்லா, புதிய பகேகா, புதிய ஶ்ரீமாதோப்பூர், புதிய பச்சார் மாலிக்பூர், புதிய சகுன், புதிய கிஷன்கர் ஆகிய இடங்களில் கிராசிங்குகள் அமைந்துள்ளன. ரெவாரி, புதிய அட்டலி, புதிய புலேரா ஆகிய நிலையங்கள் சந்திப்புகளாகும்.
இந்தப் பிரிவு திறக்கப்படுவதன் மூலம், ராஜஸ்தான் மற்றும் அரியானாவின் ரெவாரி-மனேசர், நர்னாவுல், புலேரா, கிஷன்கர்க் பகுதிகளில் உள்ள தொழிற்சாலைகளுக்குப் பெரும் பயன் கிடைக்கும். கத்துவாசில் உள்ள கன்கார் சரக்குப் பெட்டக முனையத்தை நன்கு பயன்படுத்திக் கொள்ள வழி ஏற்பட்டுள்ளது. குஜராத்தின் காண்ட்லா, பிப்பாவாவ், முந்த்ரா, தாகெஜ் துறைமுகங்களுடனான இணைப்பை இது உறுதி செய்யும்.
இந்தப் பிரிவு தொடங்கப்படுவதன் மூலம், மேற்கு மற்றும் கிழக்கு சரக்குப் பாதைகள் இடையே தடையற்ற இணைப்பு ஏற்படும். முன்னதாக, 2020 டிசம்பர் 29-ம்தேதி கிழக்கு சரக்கு ரயில் பாதையின் புதிய பாவ்பூர்-புதிய குஜ்ரா பிரிவை பிரதமர் நாட்டுக்கு அர்ப்பணித்து வைத்தார்.
இரட்டை அடுக்கு நீள பெட்டக ரயில் இயக்கம்
இரட்டை அடுக்கு பெட்டக ரயிலை இயக்குவதன் மூலம் கூடுதலாக 25 டன் சுமையைக் கொண்டு செல்ல முடியும். இதனை டிஎப்சிசிஐஎல்-லுக்காக ஆர்டிஎஸ்ஓ-வின் ரயில் பெட்டி துறை வடிவமைத்தது. இதற்கான பிஎல்சிஎஸ்-ஏ, பிஎல்சிஎஸ்-பி மாதிரி ரயில்களின் வெள்ளோட்டம் நிறைவடைந்தது. இந்த வடிவமைப்பு அதிக அளவிலான சுமையை, சீரான வகையில் ஏற்றிச் செல்லும் வகையில் அமைந்துள்ளது. இந்த இரட்டை அடுக்கு பெட்டக ரயில், தற்போதைய இந்திய ரயில்வே போக்குவரத்துடன் ஒப்பிடுகையில், நான்கு மடங்கு எண்ணிக்கையில் பெட்டகங்களை ஏற்றிச் செல்லும் திறன் படைத்தது.
டிஎப்சிசிஐஎல் அதிகபட்சமாக மணிக்கு 100 கி.மீ வேகத்தில் சரக்கு ரயில்களை இயக்கும். தற்போது இந்திய ரயில்வே பாதைகளில் அதிகபட்சம் மணிக்கு 75 கி.மீ வேகத்திலேயே சரக்கு ரயில்கள் இயக்கப்படுகின்றன. மேலும் சராசரி சரக்கு ரயில்களின் வேகமும் மணிக்கு 26 கி.மீ என்ற அளவிலிருந்து பிரத்யேக சரக்குப் பாதையில் மணிக்கு 70 கி.மீ ஆக உயர்த்தப்படும்.
பிரதமர் அலுவலகம்
உலகப் பொருளாதார அமைப்பின் டாவோஸ் உச்சி மாநாட்டில் ‘உலகின் நிலை‘ என்பது பற்றிய சிறப்புரையைப் பிரதமர் நிகழ்த்தினார்
உலகப் பொருளாதார அமைப்பின் டாவோஸ் உச்சி மாநாட்டில் ‘உலகின் நிலை‘ என்பது பற்றி இன்று பிரதமர் திரு.நரேந்திர மோடி காணொலி காட்சி மூலம் சிறப்புரை நிகழ்த்தினார்.
எச்சரிக்கையோடும். நம்பிக்கையோடும் பெருந்தொற்றின் மற்றொரு அலையை இந்தியா கையாள்வதாகக் கூறிய பிரதமர், பொருளாதார தளத்தில் பல நம்பிக்கை மிகுந்த விளைவுகளுடன் முன்னேறி வருகிறது என்றார். வலுமிக்க ஜனநாயகமான இந்தியா மனித குலத்திற்கு நம்பிக்கை பூங்கொத்தை வழங்கியிருக்கிறது. ஜனநாயகத்தில் ஊசலாட்டமில்லாத இந்தியாவின் நம்பிக்கை 21 ஆம் நூற்றாண்டுக்கு அதிகாரமளிக்கும் தொழில்நுட்பம் இந்தியர்களுக்கு திறன் மற்றும் அறிவியல் ஆர்வம் ஆகியவற்றை இது கொண்டிருக்கிறது.
இந்தியாவில் மிகப் பெரிய, பாதுகாப்பான, வெற்றிகரமான டிஜிட்டல் பணப்பரிவர்த்தனை தளம் பற்றி பேசிய பிரதமர், கடந்த மாதத்தில் மட்டும் யுபிஐ மூலம் 4.4 பில்லியனுக்கும் அதிகமான பரிவர்த்தனைகள் நடந்திருப்பதாகக் கூறினார். ட்ரோன்கள், விண்வெளி, புவி சார்ந்த வரைபடம் உருவாக்குதல் போன்ற துறைகளை இந்தியா முறைப்படுத்தியுள்ளது என்றும், தகவல் தொழில்நுட்பம், பிபிஓ போன்ற துறைகள் தொடர்பான காலத்திற்கு ஒவ்வாத தொலை தகவல் தொடர்பு ஒழுங்குபடுத்தும் விதிகளில் சீர்திருத்தங்களைக் கொண்டு வந்துள்ளது என்றும் தெரிவித்தார்.
உலகளாவிய வழங்கல் தொடரில் உலகின் நம்பகமான கூட்டாளியாக இருப்பதற்கு இந்தியா உறுதிபூண்டுள்ளதாக தெரிவித்த பிரதமர், பல நாடுகளுடன் தடையில்லா வர்த்தக ஒப்பந்தங்களுக்கு வழி ஏற்படுத்தியுள்ளது என்றார். புதிய கண்டுபிடிப்பில், தொழில்நுட்பத்தை ஏற்பதில் இந்தியாவின் திறன்களும், தொழில் முனைவோர் உணர்வும் இந்தியாவை உலகளாவிய கூட்டாளியாக மாற்றியிருக்கிறது என்று அவர் குறிப்பிட்டார். எனவே இந்தியாவில் முதலீடு செய்ய இதுவே சிறந்த தருணம் என்று பிரதமர் கூறினார்.
தற்சார்பு என்ற தனது தேடலுக்காக நடைமுறைகளை எளிதாக்குவதில் மட்டும் இந்தியா கவனம் செலுத்தவில்லை என்று உலகப் பொருளாதார அமைப்பில் கூறிய திரு.மோடி, முதலீடு மற்றும் உற்பத்திக்கும் ஊக்கமளிக்கிறது என்றார். 14 துறைகளில் 26 பில்லியன் டாலர் மதிப்புக்கு உற்பத்தியுடன் இணைந்த ஊக்குவிப்புத் திட்டங்கள் பற்றியும் அவர் எடுத்துரைத்தார். அடுத்த 25 வருடங்களுக்கான இலக்குகளை மனதில் கொண்டு இந்தியா கொள்கைகளை உருவாக்குகிறது என்று அவர் வலியுறுத்தி கூறினார்.
மாறி வரும் சூழலில் உலக ஒழுங்கின் சவால்களை கையாளும் நிலையில், பல வகைப்பட்ட உலக அமைப்புகள் உள்ளதா என்று கேள்வி எழுப்பிய அவர், மாற்றங்களுக்கு ஏற்ப இந்த அமைப்புகளிலும் மாற்றங்கள் தேவை என்றார். எனவே ஒவ்வொரு ஜனநாயக நாடும் இந்த அமைப்புகளின் சீர்திருத்தங்களை வற்புறுத்துவது அவசியம் என்றும், இதுதான் தற்போதைய மற்றும் எதிர்கால சவால்களைக் கையாள்வதற்கு உதவும் என்றும் கூறி பிரதமர் தமது உரையை நிறைவு செய்தார்.
சிறுபான்மையினர் நலன் அமைச்சகம்
நாடு முழுவதும் உள்ள கலைஞர்களையும், கைவினைஞர்களையும் ஒன்றிணைக்கும் 26-வது ஹூனார் ஹாத் கண்காட்சி: மத்திய அமைச்சர் திரு. ராஜ்நாத் சிங் புதுதில்லியில் தொடங்கி வைத்தார்
நாடு முழுவதும் உள்ள கலைஞர்களும், கைவினைஞர்களும் கலந்துகொள்ளும் 26-வது ஹூனார் ஹாத் கண்காட்சியை புதுதில்லியில் உள்ள ஜவஹர்லால் நேரு அரங்கத்தில் மத்திய பாதுகாப்பு அமைச்சர் திரு. ராஜ்நாத் சிங் இன்று தொடங்கி வைத்தார்.
நிகழ்ச்சியில் பேசிய அமைச்சர் திரு. ராஜ்நாத் சிங், நாட்டின் பொருளாதாரத்தை வலுப்படுத்துவதில் ஹூனார் ஹாத் நிகழ்ச்சி முக்கிய பங்கு வகிப்பதாகத் தெரிவித்தார்.
பிரதமர் திரு. நரேந்திர மோடி தலைமையிலான அரசு உள்நாட்டு கலைஞர்களையும், கைவினைஞர்களையும் ஊக்குவிப்பதாகவும், நாட்டின் பல்வேறு பகுதிகளைச் சேர்ந்த கலைஞர்களை இந்தக் கண்காட்சி ஒன்றிணைப்பதாகவும் அவர் கூறினார்.
தற்சார்பு இந்தியாவை உருவாக்கும் நடவடிக்கைகளில் இந்தக் கண்காட்சி முக்கிய பங்கு வகிப்பதாகவும், உள்ளூர் பொருட்களுக்கு முக்கியத்துவம் வழங்கும் வாய்ப்பாக பெருந்தொற்றை ஹூனார் ஹாத் மாற்றி அமைத்திருப்பதாகவும் அமைச்சர் குறிப்பிட்டார்.
நிகழ்ச்சியில் பேசிய மத்திய சிறுபான்மை விவகாரங்கள் அமைச்சர் திரு. முக்தார் அப்பாஸ் நக்வி, ஐந்து லட்சத்திற்கும் அதிகமான கலைஞர்களுக்கும், கைவினைஞர்களுக்கும் இந்த கண்காட்சியின் வாயிலாக இதுவரை வேலை வாய்ப்புகள் வழங்கப்பட்டிருப்பதாக தெரிவித்தார். நாட்டின் 75-வது சுதந்திர தினத்தை முன்னிட்டு நடத்தப்படும் 75 ஹூனார் ஹாத் கண்காட்சிகளின் வாயிலாக 7,50,000 கலைஞர்களுக்கும், கைவினைஞர்களுக்கும் தமது அமைச்சகம் வேலை வாய்ப்புகளை வழங்கும் என்றும் அவர் கூறினார்.
மக்களவை உறுப்பினர் திருமதி. மீனாட்சி லேகி, மத்திய சிறுபான்மை விவகாரங்கள் அமைச்சகத்தின் செயலாளர் திரு. பி கே தாஸ் மற்றும் உயர் அதிகாரிகள் இந்த நிகழ்ச்சியில் கலந்து கொண்டனர்.
சிறுபான்மை விவகாரங்கள் அமைச்சகத்தால் “உள்ளூர் தயாரிப்புகளை ஊக்குவித்தல்” என்னும் கருப்பொருளில் நடத்தப்படும் 26-வது ஹூனார் ஹாத் கண்காட்சி, மார்ச் 1ஆம் தேதி வரை நடைபெறும். தமிழகம் உள்ளிட்ட 31 மாநிலங்கள் மற்றும் யூனியன் பிரதேசங்களைச் சேர்ந்த 600க்கும் மேற்பட்ட கலைஞர்களும், கைவினைஞர்களும் இதில் கலந்துகொண்டு தங்களது பாரம்பரிய கலைப்பொருட்களை காட்சிப்படுத்துகின்றனர்.
http://hunarhaat.org என்ற இணையதளத்தின் வாயிலாகவும் இந்தக் கண்காட்சியில் இடம்பெறும் பொருட்கள் இந்தியா மட்டுமல்லாது உலக அளவிலும் விற்பனை செய்யப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1699762
(Visitor Counter : 107
சுகாதாரம் மற்றும் குடும்ப நலத்துறை அமைச்சகம்
ஆரம்ப சுகாதார மையங்கள் பற்றிய சமீபத்திய புள்ளி விவரங்கள்
தேசிய சுகாதார இயக்கத்தின் கீழ் 30,000 மக்கள் தொகை கொண்ட கிராமப் பகுதிகளிலும், 20,000 மக்கள் தொகை கொண்ட மலைப்பகுதிகள், பழங்குடியினர் பகுதிகள் மற்றும் பாலைவனங்களிலும் ஆரம்ப சுகாதார மையங்கள் அமைக்கப்படுகிறது.
2019-20 ஊரக சுகாதாரப் புள்ளி விவரங்களின்படி, 31.03.2020 வரை 24,918 ஊரக ஆரம்ப சுகாதார மையங்களும், 5,895 நகர்ப்புற ஆரம்ப சுகாதார மையங்களும், நாட்டில் செயல்பட்டு வருவதாக மத்திய சுகாதாரம் மற்றும் குடும்பநலத்துறை இணை அமைச்சர் டாக்டர் பாரதி பிரவீன் பவார், மாநிலங்களவையில் கேள்வி ஒன்றுக்கு எழுத்து மூலம் அளித்த பதிலில் குறிப்பிட்டுள்ளார்.
மாநிலம் வாரியாக செயல்பட்டு வரும் ஆரம்பசுகாதார நிலையங்களின் பட்டியலையும் அவர் வெளியிட்டுள்ளார். இதன்படி தமிழ்நாட்டில் கிராமப்புறங்களில் 1,420 ஆரம்ப சுகாதார மையங்களும், நகர்ப்புறங்களில் 464 ஆரம்ப சுகாதார மையங்களும் இயங்கி வருவதாக அமைச்சர் தெரிவித்துள்ளார்
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1783809
-----
(Visitor Counter : 240
நிலக்கரி அமைச்சகம்
22 நிலக்கரிச் சுரங்கங்களுக்கான சுரங்க ஆணைகளை நிலக்கரி அமைச்சகம் வெளியிட்டது
வணிக நிலக்கரிச் சுரங்க ஏலத்தின் கீழ் 22 நிலக்கரிச் சுரங்கங்களுக்கான ஆணைகளை மத்திய நிலக்கரி அமைச்சகம் இன்று வெளியிட்டுள்ளது. 22 நிலக்கரிச் சுரங்கங்களில், பதினொரு சுரங்கங்கள் நிலக்கரிச் சுரங்கங்கள்  சட்டம், 2015-இன் கீழ் உள்ளன.மீதமுள்ள சுரங்கங்கள், சுரங்கங்கள் மற்றும் கனிமங்கள்  சட்டம், 1957 இன் கீழ் உள்ளன. பதினாறு நிலக்கரிச் சுரங்கங்கள் முழுமையாக ஆய்வு செய்யப்பட்ட சுரங்கங்கள் ஆகும். ஆறு சுரங்கங்கள் பகுதியாக ஆய்வு செய்யப்பட்டவை ஆகும்.
22 நிலக்கரிச் சுரங்கங்களின் ஒட்டுமொத்த உச்ச மதிப்புத் திறன் ஆண்டுக்கு 53 மில்லியன் டன் ஆகும். இந்த சுரங்கங்கள் மூலம் ஆண்டு வருமானமாக ரூ. 9,831 கோடி கிடைக்கும். ரூ.7,929 கோடிக்கு முதலீடுகள் ஈர்க்கப்படும். இதன் மூலம் நேரடியாகவும், மறைமுகமாகவும் சுமார் 71,467 பேருக்கு வேலை வாய்ப்பு கிடைக்கும்.
இந்த 22 நிலக்கரிச் சுரங்கங்களை ஒப்படைத்ததன் மூலம், நிலக்கரி அமைச்சகம் வணிக ஏலத்தின் கீழ் மொத்தம் 73 நிலக்கரிச் சுரங்கங்களுக்கு ஆணை வழங்கியுள்ளது. இதன் மூலம் மாநில அரசுகளுக்கு ஆண்டு வருமானமாக ரூ.23,097.64 கோடி கிடைக்கும். நேரடியாகவும், மறைமுகமாகவும் 2,01,847 பேருக்கு வேலை வாய்ப்பு கிடைக்கும்.
மேலும் விவரங்களுக்கு இந்த ஆங்கில செய்திக்குறிப்பை காணலாம் : https://pib.gov.in/PressReleasePage.aspx?PRID=1930760
பழங்குடியினர் நலத்துறை அமைச்சகம்
மத்திய பழங்குடியின விவகாரங்கள் அமைச்சகத்தால் வடிவமைக்கப்பட்டுள்ள “பழங்குடியினருக்கு அதிகாரம்; இந்தியாவில் மாற்றம்” என்ற ஆன்லைன் செயல்திறன் தகவல் பலகை அறிமுகம்
மத்திய பழங்குடியின விவகாரங்கள் அமைச்சகத்தால் வடிவமைக்கப்பட்டுள்ள “பழங்குடியினருக்கு அதிகாரம்; இந்தியாவில் மாற்றம்” என்ற ஆன்லைன் செயல்திறன் தகவல் பலகை ஒன்றை நிதிஆயோக் தலைமை நிர்வாக அதிகாரி திரு.அமிதாப் காந்த், நிதிஆயோக் உறுப்பினர் திரு.ரமேஷ் சந்த் ஆகியோர் 10 ஆகஸ்ட் 2020 அன்று துவக்கி வைத்தனர். மத்திய பழங்குடியின விவகாரங்கள் அமைச்சகம் தேசிய வளர்ச்சித் திட்டத்தின் ஒரு பகுதியாக, வளர்ச்சிக்கான நீடித்த இலக்குகளின்  புதிய இந்தியாவின் உத்திகள் மற்றும் இதர தொழில் முயற்சிகளின் கீழ் சி எஸ் எஸ்/ சி எஸ் திட்டங்கள் குறித்து பரிசீலனை செய்வதற்கான நிதிஆயோக் நடத்திய கூட்டத்தில், இந்தத் தகவல் பலகை திறந்து வைக்கப்பட்டது. “தொடர்ந்த வளர்ச்சிக்கான 2030 திட்டம் உலகை மாற்றியமைக்கும் புரட்சியின் ”ஒரு பகுதியாக செப்டம்பர் 2015 இல் இந்த எஸ் டி ஜி இலக்குகள் நிர்ணயிக்கப்பட்டன.
நாட்டில் 17 எஸ் டி ஜி இலக்குகளை செயல்படுத்துவதை கண்காணிக்கும் பொறுப்பு மத்திய அரசால் நிதிஆயோக் அமைப்பிடம் ஒப்படைக்கப்பட்டுள்ளது. இந்த சந்திப்பின் போது திரு.தீபக் கண்டேகர் தலைமையிலான மத்தியப் பழங்குடியினர் விவகார அமைச்சர் குழு, அமைச்சகத்தால் கடந்த ஓராண்டு காலத்தில் எடுக்கப்பட்ட பல்வேறு இணைய வழி முயற்சிகளைக் குறித்து நிதி ஆயோக் அலுவலர்களிடம் விளக்கிக் கூறியது
பல்வேறு திட்டங்களை டிஜிட்டல் மயமாக்கியதற்காக திரு.அமிதாப் அமைச்சகத்துக்கு பாராட்டு தெரிவித்தார். “பழங்குடியினருக்கு அதிகாரம் இந்தியாவை மாற்றி அமைத்தல்” என்ற செயல்திறன் தகவல் பலகை ஒருங்கிணைப்பு குறித்தும், அமைச்சகத்துக்கு அவர் பாராட்டு தெரிவித்தார். நிதி ஆயோக் அமைப்பால் வடிவமைக்கப்பட்ட வெளிப்பாட்டு இலக்குகளை  அடைவதற்காக மேற்கொண்ட முயற்சிகளுக்கு நிதிஆயோக் உறுப்பினர் திரு. ரமேஷ் சந்த் அமைச்சகத்திற்குப் பாராட்டு தெரிவித்தார்
எஸ் டி ஜி இலக்குகளை அடைவது பற்றி 11 திட்டங்களுக்கு மேற்கொள்ளப்பட்ட முயற்சிகள் குறித்து இந்தத் தகவல் பலகையில் உடனுக்குடன் பதிவு செய்யப்படும். ஐந்து ஸ்காலர்ஷிப் திட்டங்கள் குறித்தும், இந்தத் தகவல் பலகையில் விவரங்கள் வெளியிடப்படும். இந்த ஸ்காலர்ஷிப் திட்டங்களின் கீழ் ஷெட்யூல்ட் பழங்குடியினர் வகுப்பைச் சேர்ந்த சுமார் 30 லட்சம் பயனாளிகள், ஒவ்வொரு ஆண்டும் ரூபாய் 2500 கோடி ஸ்காலர்ஷிப் பெறுகிறார்கள்.
ஷெட்யூல்ட் பழங்குடியின மக்களுக்கு அதிகாரம் அளிக்க வேண்டும் என்பதற்காக மேற்கொள்ளப்பட்டுள்ள டிஜிட்டல் இந்தியா முயற்சிகளின் கீழ் இந்தத் தகவல் பலகை இடம்பெற்றுள்ளது இதனால் அனைத்துத் திட்டங்களும் வெளிப்படையாகவும் மேலும் திறனுள்ள வகையிலும் செயல்படுவதை உறுதி செய்ய முடியும். இணையவழி மூலம் தலைவர்கள் ஆகுதல் என்ற திட்டத்தை அமைச்சகமும் முகநூலும் இணைந்து மேற்கொண்டுள்ளன. சிக்கிள் செல் ஆதரவு முனையம் ஒன்றும் உள்ளது இந்த தகவல் பலகையை சீஇடிஏ - சென்டர் ஆஃ எக்சல்லேன்ஸ் ஆஃ டேட்டா அனாலிசிஸ் அமைப்பும், தேசிய தகவல் மையமும்  இணைந்து உருவாக்கியுள்ளனர். இணைப்பு .